Főigazgatósági tájékoztató
2000/2001. november-december 11-12. szám

szöveges verzió!!!
Nincs formázva!!!

Szegedi Tudományegyetem Juhász Gyula Tanárképző Főiskolai Kar
H-6725 Szeged, Boldogasszony sgt. 6.
Tel: (+36) 62 546-051, Fax: (+36) 62 420-953
Felelős Kiadó: dr. Galambos Gábor
Felelős szerkesztők:
Szolgáné dr. Rózsa Zsuzsanna hivatalvezető
dr. Tóth Szergej főigazgató-helyettes
Technikai szerkesztő:
Szécsi Zoltánné

Tartalom

I. A főiskolai Kari Tanács üléSei	88

II. HATÁROZATOK	88

III. KÖZLEMÉNYEK 
	1. Országos Tanítási verseny a gyakorlóiskolában	89
	2. Bartók-Verdi Tudományos Konferencia az Ének-zene Tanszéken	89
	3. Terepgyakorlat a Déli Kárpátokban.	90
	4. Ének-zene Tanszék kiadványa	90
	5. Művészeti diákköri kiállítás	90
	6. Eperjessy Kálmán emlékezete a Történettudományi tanszéken	90
	7. Vendégek az Ének-zene tanszéken	91
	8. Vendégek a JGYTFK Olasz tanszékén	91
	9. Környezettudományi TDK.	91
	10. Pályaválasztási kiállítás	91
	11. Tudósklub vendége: Lengyel László	91
	12. Megnyilt a Tamási Áron Klub	91
	13. Egyházi ingatlan átadása	91
	14. Új helyen a JGYTFK Rajz-művészettörténet tanszék	91
	15. Egységvezetői értekezlet: 2001. december 11	92
	16. Átdolgozott szakképzési kiadvány	92
	17. Karácsonyi műsor 2001	92
	18. Homlokzatfelújítás	92
	19. JGYTFK sportsikerek 	92

IV. NEMZETKÖZI KAPCSOLATOK	94

I.
A főiskolai Kari Tanács ülései

A Főiskolai Kari Tanács 2001. november 21-én és december 13-án ülést tartott. A napirend a következő volt:

november 21-én
1.	A Juhász Gyula Tanárképző Főiskolai Kar Gyakorló Általános Iskola pedagógiai programjának elfogadása. Előterjesztő: Bácsi János igazgató
2.	Javaslat a Minőségbiztosítási Bizottság tagjára. Előterjesztő: dr. Galambos Gábor főigazgató
3.	Aktuális PR ügyeink. Előterjesztő: dr. Tóth Szergej főigazgató-helyettes
4.	Főigazgatói tájékoztató. Előterjesztő: dr. Galambos Gábor főigazgató
5.	Egyebek.

december 13-án
1.	Személyi ügy. Főiskolai tanári pályázat véleményezése. Előterjesztő: Szolgáné dr. Rózsa Zsuzsanna személyügyi és hivatalvezető
2.	Javaslat a Tanulmányi Kredit- és Vizsgaszabályzat módosítására. Előterjesztő: dr. Homor Géza főigazgató-helyettes 
3.	Javaslat a Kari Tanács ügyrendjére, valamint a Kari Tanács választásának eljárási rendjére. (Szervezeti és Működési Szabályzat 5. és 6. melléklet). Előterjesztő: Szolgáné dr. Rózsa Zsuzsanna személyügyi és hivatalvezető
4.	Bejelentések.
4.1. SzMSz módosítás. Előterjesztő: Szolgáné dr. Rózsa Zsuzsanna személyügyi és hivatalvezető
4.2. A 2001/2002. II. félévi alkotószabadságok. Előterjesztő: dr. Galambos Gábor főigazgató	
4.3. Az SZTE-n 2002. január 1-től bevezetésre kerülő iratkezelési szabályzat kari alkalmazása. Előterjesztő: dr. Galambos Gábor főigazgató Meghívott: Lengyel Sándorné osztályvezető
5.	Egyebek.

II.
HATÁROZATOK
A SZEGEDI TUDomÁNYEGYETEM
Juhász Gyula Tanárképző Főiskolai Kar
KARI TANÁCSÁNAK
2001. november 21-én, december 13-án tartott ülésén
hozott HATÁROZATAI 
növekvő sorszámozással
november 21-én:

1.	A Szegedi Tudományegyetem Juhász Gyula Tanárképző Főiskolai Kar Tanácsa a 200/2001. (XI. 21.) KT. számú HATÁROZATÁVAL 13 igen, 0 nem, 0 tartózkodás nyílt szavazattal elfogadja a napirendi pontok tárgyalására vonatkozó előterjesztést egyszerű szótöbbséggel.

2.	A Szegedi Tudományegyetem Juhász Gyula Tanárképző Főiskolai Kar Tanácsa a 201/2001. (XI. 21.) KT. számú HATÁROZATÁVAL 13 igen, 0 nem, 0 tartózkodás 2/3-os többségű nyílt szavazattal elfogadja a Juhász Gyula Tanárképző Főiskolai Kar Gyakorló Általános Iskola Pedagógiai Programjára vonatkozó előterjesztést.

3.	A Szegedi Tudományegyetem Juhász Gyula Tanárképző Főiskolai Kar Tanácsa a 202/2001. (XI. 21.) KT. számú HATÁROZATÁVAL 13 igen, 0 nem, 0 tartózkodás egyszerű szótöbbségű titkos szavazattal elfogadja dr. Gálfi Márta főiskolai tanárt a Minőségbiztosítási Bizottság tagjának.

december 13-án:

1.	A Szegedi Tudományegyetem Juhász Gyula Tanárképző Főiskolai Kar Tanácsa a 203/2001. (XII. 13.) KT. számú HATÁROZATÁVAL 15 igen, 0 nem, 0 tartózkodás nyílt szavazattal elfogadja a napirendi pontok tárgyalására vonatkozó előterjesztést egyszerű szótöbbséggel.

2.	A Szegedi Tudományegyetem Juhász Gyula Tanárképző Főiskolai Kar Tanácsa a 204/2001. (XII. 13.) KT. számú HATÁROZATÁVAL 15 igen, 0 nem, 0 tartózkodás titkos szavazattal támogatja dr. Viskolcz Béla főiskolai docensnek főiskolai tanári kinevezésére vonatkozó személyi előterjesztést.

3.	A Szegedi Tudományegyetem Juhász Gyula Tanárképző Főiskolai Kar Tanácsa a 205/2001. (XII. 13.) KT. számú HATÁROZATÁVAL 15 igen, 0 nem, 0 tartózkodás nyílt szavazattal elfogadja a Tanulmányi Kredit- és Vizsgaszabályzat módosítására vonatkozó előterjesztést.

4.	A Szegedi Tudományegyetem Juhász Gyula Tanárképző Főiskolai Kar Tanácsa a 206/2001. (XII. 13.) KT. számú HATÁROZATÁVAL 15 igen, 0 nem, 0 tartózkodás nyílt szavazattal elfogadja a Kari Tanács ügyrendjére vonatkozó előterjesztést.

5.	A Szegedi Tudományegyetem Juhász Gyula Tanárképző Főiskolai Kar Tanácsa a 207/2001. (XII. 13.) KT. számú HATÁROZATÁVAL 15 igen, 0 nem, 0 tartózkodás nyílt szavazattal elfogadja a Kari Tanács választásának eljárási rendjére vonatkozó előterjesztést.

III.
KÖZLEMÉNYEK 
A Közlemények rovatban megjelentek sorrendiségét az időrendiség határozza meg.

1.	Országos Tanítási verseny a gyakorlóiskolában. 2001. október 16–18-án A Tanítók a Gyermekekért Egyesület szervezésében Szegeden rendezték meg a gyakorló tanítók országos tanítási versenyét. E verseny egyik szakmai védnöke az SZTE Juhász Gyula Tanárképző Főiskolai Kara volt. A megnyitóra és a szakmai tanácskozásra a Díszteremben október 16-án került sor. A kar vezetése részéről dr. Benkő Zsuzsanna főiskolai tanár, főigazgató-helyettes köszöntötte a résztvevőket és rendezőket. Színes műsorral kedveskedett a versenyzőknek és a szakmai közönségnek a gyakorlóiskola 4. C osztálya Keneseyné Eperjesi Jusztina szakvezető tanító és Diamant Ágnes szakvezető tanár rendezésében. Ezzel párhuzamosan a versenyt szponzoráló könyvkiadók, a Nemzeti Tankönyvkiadó és a szegedi MOZAIK Kiadó tankönyvbemutatót és vásárt tartottak. Október 17-én Szeged város négy iskolája, köztük az SZTE JGYTFK Gyakorló Általános Iskolája adott otthont a versenytanításoknak. Ezen szakmai közönségként részt vettek a harmadéves tanító szakos hallgatóink is. Az ország különböző részeiből érkezett tanítók, a rendezők és a szakmai zsűri tagjai nagyon jól érezték magukat a karon, megköszönték a szíves vendéglátást, a hangulatos helyszínt, s elismeréssel szóltak a főiskola belső muskátlis udvaráról és az új díszablakról. Ahhoz, hogy vendégeink messze távolba is elvitték a főiskolai kar jó hírnevét, hozzájárultak: dr. Galgóczi Lászlóné szakvezető tanító, a rendezvény főiskolai felelőse, Huszárné Papp Éva, Szikszer Mónika, Pásztor Kriszta, Kósa Anikó III. évfolyamos tanító szakos hallgatók, valamint Tőke Jenő osztályvezető, a technikai rendezés felelőse.

2.	Bartók-Verdi Tudományos Konferencia az Ének-zene Tanszéken. 2001. november 8-án tartotta Bartók születésének 125., Verdi halálának 100. évfordulója alkalmával rendezett Bartók-Verdi Tudományos Konferenciáját az Ének-zene Tanszék. A rendezvényt Prof. Dr. Benedek György tudományos rektor-helyettes nyitotta meg. A rendezvényen a következő 14 előadás hangzott el: Altorjay Tamás: Az énekhangok kezelése Verdi művészetében, Ordasi Péter: Kísérlet a Párnás táncdal szövegének megfejtésére, Frank Oszkár: Bartók: Szvit op. 14., Pál Tamás: Giuseppe Verdi, Dr. Csehi Ágota: Bartók alkotói tevékenysége a mai Szlovákia területén, Maczelka Noémi: Bartók-Reschofsky: Zongoraiskola, Fáyné Dr. Dombi Alice: Werfel Verdi - regénye a narratív tartalomelemzés tükrében, Sándor János: Verdi, a színpad királya, Dr. Dombi Józsefné dr. Kemény Erzsébet, Verdi: Requiem, Dr.Gyémánt Csilla: Verdi, a dramaturg. A marginalitás problematikája, Stachó László: A bartóki generáció után: paradigmaváltás a népzenekutatásban, Rákai Zsuzsanna: Az új magyar zene kritikai visszhangjának néhány alapvető problémája a XX. sz. első évtizedeiben. A előadásokat este koncert követte. a Bartók Művelődési Központban, amelyet Giorgio Pressburger, az Olasz Kultúrintézet igazgatója nyitott meg. A műsort a Kardos Pál Női Kar kezdte Verdi: Laudi alla vergine Maria c. kórusművével, vezényelt Ordasi Péter. Verdi áriákat énekeltek Varjasi Gyula és a tanszék hallgatói: Czene Zoltán, Kozma Szilvía, felkészítő tanár: Bárdi Sándor. Zongorán kísért: Joóbné Czifra Éva, majd Verdi-Liszt átiratok hangzottak el Maczelka Noémi előadásában a Rigoletto parafrázis, Dombiné Kemény Erzsébet előadásában a Requiem - Agnus Dei, és a Salve Maria a Lombardok c. operából. A műsort a Nabucco c. operából a Rabszolgák kara zárta, amelyet a főiskolásokból alakult vegyeskar énekelt Dr. Mihálka György emeritus professzor vezényletével. A műsort ismertette: Laczi Júlia. 

3.	Terepgyakorlat a Déli Kárpátokban. 2001. szeptember 28. és október 1. között a Földrajz tanszék 26 fő levelező és nappali tagozatos hallgatója Oláh Ferenc főiskolai adjunktus, és Szilassi Péter főiskolai adjunktus vezetésével fakultatív (önköltséges) terepgyakorlaton vett részt a Déli Kárpátokban. A terepbejárás során a hallgatók megismerték a Retyezát hegység 2000 méter felett elterülő magashegységi formakincsét (a jégkorszaki eljegesedés nyomait), valamint a Nyugati-Zsil völgyében található karsztos formakincsét (szurdokvölgyek, forrásbarlangok). A Hallgatói Önkormányzat által támogatott tanulmányútról videófilm és diaképek is készültek, melyeket 2001 november 9-én 18-órakor mutattak be a Földrajz Tanszék előadótermében.

4.	Ének-zene Tanszék kiadványa: A barokk kor interdiszciplináris megközelítése.  A Bartók-Verdi Tu dományos Konferencián mutatták be az Ének-zene Tanszék első kiadványát, amely A barokk kor interdiszciplináris megközelítése címmel a Bach évforduló jegyében került kiadásra. A kiadvány szerkesztői: dr. Dombi Józsefné dr. Kemény Erzsébet Maczelka Noémi. A tanulmánykötet Maczelka Noémi ajánlásával és Dombi Józsefné bevezetőjével jelent meg és a következő 13 előadás szövegét tartalmazza: Kamp Salamon: J.S. Bach és a kereszt teológiája, Jancsovics Antal: Korálfeldolgozások J. S. Bach műveiben, Frank Oszkár: A Bach-prelúdiumok formálásmódja, dr. Dombi Józsefné dr. Kemény Erzsébet: A Bach reneszánsz kezdete, Meszlényi László: A barokk kor historikus előadása, Maczelka Noémi: Bach kétszólamú invenciói a zongoratanár szemével, Réz Lóránt: J. S. Bach: G-moll fantázia, BWV: 542 harmóniavilága, Szabó Tibor: A barokk kultúrfilozófiája, Fáyné Dr. Dombi Alice: Comenius és a sárospataki könyvkiadás, Pukánszky Béla: Gyermekfelfogás a barokk korban, Gyémánt Csilla: Barokk életérzés, barokk dráma-és színházművészet, Rákai Zsuzsanna: Széljegyzetek J. S. Bach és a maniére francaise kapcsolatához, Sziklavári Károly: Kelet-Közép-Európa dallamvilágának nyomai J. S. Bach-kantátákban. A kötet végén az előadókról is jelzést kap az olvasó. 

5.	Művészeti diákköri kiállítás. 2001. november 15-én az SZTE JGYTFK Rajz-művészettörténet tanszék művészeti diákköri kiállítást rendezett a Délmagyarországi MÉH Rt. termében. A kiállítást megnyitotta: dr. Benkő Zsuzsanna főigazgató-helyettes. Házigazda: Szabó Jenő elnök, vezérigazgató. Helyezések: I. díjat kapott: Kovács Réka Gyöngyvér, festészet, Fazekas János, plasztika, Deák Zoltán, grafika, Kovács Lajos László, sokszorosító grafika, Pánti Zsuzsa, Istvánffy Ilona, tűzzománc, Zsolczai Balázs, Pécskői Iringó, fotó. II. díjasok: Pócsik Olga, festészet, Mihalik Judit, plasztika, Pócsik Olga grafika, Zsolczai Balázs, sokszorosító grafika, Balogh Katalin, tervező grafika, Nagy Katalin, Nagy Dénes, tűzzománc, Rabóczi Erika, fotó, Szigeti Bálint, üveg, Haszilló Enikő, textil. III. díjat kaptak: Hegedűs Anna, festészet, Rabóczi Erika, Vad Bernadett, plasztika, Mester Kata, grafika, Sallai Krisztina, tervező grafika, Ács-Kovács Marietta, tűzzománc, Kovács Gergő, fotó, Sárréti Krisztina, kerámia. Huszárné Papp Éva dícséretben részesült.

6.	Eperjessy Kálmán emlékezete a Történettudományi tanszéken. 2001. november 15-én a MTA Filozófiai és Történettudományi Szakbizottsága, a Magyar Történelmi Társulat Csongrád megyei és szegedi csoportja, az SZTE JGYTFK Történettudományi Tanszéke és a Belvedere Meridionale Alapítvány a Magyar Tudomány Napja Szegeden sorozat keretében Eperjessy Kálmán emlékezete című rendezvényt szervezett. Előadók: dr. Tóthné dr. Horváth Ágnes: Róma város változó szerepe a késő római levelezésben, dr. Rácz Lajos: Környezeti válságok a Kárpát-medencében az újkor idején, dr. Kruppa Tamás: Báthory Zsigmond és kora, dr. Papp Sándor: A magyar rendi mozgalmak és az Oszmán Birodalom a 17. század végén, dr. Kováts Zoltán: A “Josephinische Aufnahme” és Eperjessy Kálmán munkássága, dr. Zakar Péter: A tábori püspökség és a magyarországi püspökök vitája a XVIII.-XIX. sz. fordulóján, dr. Marjanucz László: Az ortodoxia kettéválása Magyarcsanádon, dr. Jávor György: Aktualizált és lírizált történelemfilozófiai gondolatok Oszip Mandelstamm költészetében, Balog Erika:A kortárs nyugati irodalomkritika orosz irodalomelméleti vonatkozásai, Zalai Anita: Az 1933-as választások Spanyolországban a II. köztársaság idején, Kiss Gábor: A magyar királyi honvédség rohamutazásai, dr. Dékányné dr. Szénási Éva: Nemzetértelmezés és állampolgárság összefüggései az Európai Unióban.

7.	Vendégek az Ének-zene tanszéken. A tanszék vendége volt november hónapban Bánki Vera, a tanszék volt hallgatója, aki jelenleg a budapesti Tanítóképző tanára. Nagyszámú közönség előtt mutatta be Zene-Játék című könyvét. November 26-án Joó Ete tanszékünk volt tanárának születésnapi zeneszerzői estjén közreműködött a Vegyeskar, Kovács Gábor vezényletével. A művek ősbemutatóként hangzottak fel. 

8.	Vendégek a JGYTFK Olasz tanszékén. A Főiskolai Olasz Napok vendége az idén, november 12-től l5-ig Adriano Papo udinei professzor és felesége, Gizella Németh Papo volt. A történész házaspár bemutatta az Olasz Nyelv és Irodalom Tanszéken “Lastoria dell'Ungheria” (Magyarország története) című, közösen írt monográfiáját, amely nemcsak azért rendkívüli jelentőségű, mert a magyar történelemről Olaszországban 60 éve jelent meg utoljára összefoglaló munka, hanem azért is, mert olasz kutató (még ha magyar származású társszerzővel is) most először publikál ilyen formátumú Magyarország-történetet. A nagy olasz egyetemeken tartott bemutatósorozatot méltán követi a magyarországi is: a szombathelyi és a budapesti olvasói találkozó után a szerzők ezúttal Szegedre, a Főiskolai Karra látogattak el. Papo professzor a könyvbemutatón kívül nagy érdeklődéssel kísért előadást is tartott, a magyar és az olasz történelem közös szereplőjéről, Ludovico Grittiről.

9.	Környezettudományi TDK. Tudományos Diákköri Konferenciát rendezett az SZTE JGYTFK Biológia Tanszék Környezettudományi Tanszéki Csoportja 2001. november 16-án.  

10.	Pályaválasztási kiállítás. November 21-22-én a Csongrád Megyei Munkaügyi Központ Pályaválasztási kiállítást rendezett Szegeden, az Ifjúsági Házban. A két napos kiállításon 35 képző intézmény várta szakbemutatóval az érdeklődőket. A kiállításon a JGYTFK is bemutatta a képzés lehetőségeit. A kari kiállítás szervezője: Cseh Attila, a Kulturális és rendezvényeiroda vezetője.  

11.	Tudósklub vendége: Lengyel László. November 22-én Lengyel László, a Pénzügykutató Részvénytársaság elnök-vezérigazgató volt a Szegedi Akadémiai Bizottság tudósklubjának a vendége. A SZAB székházban a beszélgetés témája a jövő évi parlamenti választások és az európai uniós csatlakozás. Az est házigazdája: dr. Galambos Gábor egyetemi tanár, a tudósklub titkára, a kar főigazgatója volt.

12.	Megnyilt a Tamási Áron Klub. November 28-án volt a Tamási Áron Klub ünnepélyes megnyitója. A megnyitón beszédet mondott dr. Galambos Gábor főigazgató és Döbör András, a hallgatói önkormányzat elnöke. Este nyolc órakor kezdődött Galkó Balázs színművész irodalmi estje. “És keressük az igazságot…” címmel, ezt követően a Rozsdamaró együttes népzenei táncházával zárul a program. A megnyitón dr. Galambos Gábor elmondta, hogy a klub felújítása is része annak a fejlesztési folyamatnak, amelynek során európai munka- és szórakozási körülményeket szeretne teremteni a hallgatók és az oktatók számára. A hallgatói önkormányzat és a főiskola közösen teremtette elő a beruházás költségeit, a főigazgató véleménye szerint példás a két szervezet együttműködése. Döbör András HÖK-elnök emlékeztette a hallgatóságot arra, hogy 1995 óta büféként üzemelt a klub, de az önkormányzat terveiben szerepelt egy olyan alternatív egyetemi klub létrehozása, ahol az összes egyetemi karon tanuló hallgató igényes kulturális programokon vehet részt, s az öntevékeny csoportok is lehetőséget kapnak a bemutatkozásra. A klub vezetői feladatait az önkormányzat mindenkori kulturális referense fogja ellátni. Jelenleg ezt a posztot Vincze József tölti be. A téli vizsgaidőszak lezárultától, februártól író-olvasó találkozók, táncház, unplugged koncertek és filmvetítések várják majd az összes egyetemi polgárt a klubban. A rendszerváltással foglalkozó beszélgetéssorozat első részeként december 3-án Kövér Lászlót látta vendégül a Tamási Áron Klub.

13.	Egyházi ingatlan átadása. Az egyházi ingatlanok visszajuttatásáról szóló 1991. évi XXXII. törvény, valamint a 106F/1997. (VI. 11.) és a 2156/1997. (VI. 13.) Kormány határozatok alapján befejeződött a Szentháromság u. 72-76. – a Karolina Általános Iskola és Gimnázium részére visszaadott – iskolaépület átadása. A közel 10 évig tartó folyamat a Rajz-művészettörténet tanszék kiköltözésével ért véget. 

14.	Új helyen a JGYTFK Rajz-művészettörténet tanszék. A Szeged Megyei Jogú Város által ingyenes használatunkba adott Brüsszeli krt. 37. (volt Eötvös Gimnázium) épületbe költözött a JGYTFK Rajz-művészettörténet tanszéke. Az épületnek a megváltozott funkcióra való alkalmassá tételének első üteme különféle építő és szakipari munkák elvégzésével (pl. teljeskörű szobafestés-mázolás, parkettacsiszolás és lakkozás), víz-szennyvíz, elektromos hálózatok és szerelvények újraszerelése stb. vált lehetővé. Az oktatás feltételei számottevően javultak a műtermi és előadótermi kapacitás jelentős bővülésével. A rajztanárképzés objektív adottságainak további minőségi változását eredményezi az épület alagsorának 2002. nyarára tervezett felújítása, ahová a tanszék alkotó műhelyei kerülnek.

15.	Egységvezetői értekezlet: 2001. december 11. Dr. Seres László egyetemi tanár, az Egységvezetői Testület Elnöke 2001. december 11-én összehívta az SZTE JGYTFK egységvezetői értekezletét. Az értekezlet napirendje a következő volt: 1. Főiskolai tanári pályázat véleményezése. Előterjesztő: Szolgáné dr. Rózsa Zsuzsanna személyügyi és hivatalvezető 2. Az SZTE-n 2002. január 1-től bevezetésre kerülő iratkezelési szabályzat kari alkalmazása. Előterjesztő: dr. Galambos Gábor főigazgató 3. Egyebek.

16. 	Átdolgozott szakképzési kiadvány. Megjelent az SZTE Juhász Gyula Tanárképző Főiskolai Kar Szakképzési Intézetében az Alkotmányjogi ismeretek 2. átdolgozott kiadványa. A kiadvány szerzője: dr. Nagyné dr. Terhes Irén főiskolai adjunktus. Lektorálta: dr. Bezdán Sándor; szerkesztette: Lengyel Sándorné.

17.	Karácsonyi műsor 2001.  December 12-én karácsonyi műsor volt a karunkon. Az esemény rendezője és egyúttal a hallgatók felkészítője dr. Gyémánt Csilla főiskolai docens, az irodalmi színpad vezetője. A Karácsonyváró műsor vázlatos programja: Zelk Zoltán: Felelj, ha vagy! Előadta Korom Mónika III. évf. magyar-művelődésszervező szakos hallgató; Juhász Gyula: Ó Ember! Buruzs Balázs IV. évf. történelem-művelődésszervező szakos hallgató; Baka István: Dalok harmincévesen. Korom Mónika III. évf. magyar-művelődésszervező szakos hallgató; Radnóti Miklós: Éjszaka (megzenésített vers) ének, gitár: Szabó Orsolya IV. évf. magyar-művelődésszervező szakos hallgató; Babits Mihály: A jóság dala Czene Zoltán II. évf. magyar szakos hallgató; Buddha tanításaiból: Rosszat jóval fizetni. Jeszenszky Ádám II. évf. magyar szakos hallgató; Két kínai közmondás: Előadta: Czene Zoltán; Széchenyi István gondolataiból. Előadó Jeszenszky Ádám; Bach: D-moll partita – gyors tétel I, Hegedűn előadta: Sédli Helga; Kosztolányi Dezső: Özvegy a villamoson; Vócsa Szilvia III. évf. magyar szakos hallgató; Szeretet. Vass Edit IV. évf. magyar-művelődésszervező szakos hallgató; Bach: D-moll partita – gyors tétel II. Hegedűn előadta: Sédli Helga; Sík Sándor: Az Alexiusból. Rúzsa Krisztina II. évf. magyar szakos hallgató; Babits Mihály: Zsoltár gyermekhangra: Márta Attila IV. évf. magyar-hittan szakos hallgató; József Attila: Rejtelmek (ének, gitár: Szabó Orsolya); Ady Endre: Kis karácsonyi ének: Vócsa Szilvia; József Attila: Betlehemi királyok: Szabó Orsolya; Otto Fischer: Bár volnék kis harang (énekkar); Bárdos Lajos: Aranyszárnyú angyal (énekkar); Áprily Lajos: Karácsony-est: Vass Edit; Szent Pál leveleiből: Szabó Orsolya IV. évf. magyar művelődésszervező szakos hallgató; Ady Endre: Karácsony: Márta Attila; Arcadelt: Ave Maria (énekkar); Josquin des Prez: Ave vera virginitas (énekkar).

18.	Homlokzatfelújítás. Befejeződött a Boldogasszony sgt. 8. sz. épület (Gyakorló Általános Iskolánk) homlokzatának felújítása (I. sz. ütem –10.500 eFt.). Kalmár Márton szobrászművész restaurálta az 50-es években levert Magyarország címerét. A Rajz-művészettörténet Tanszék elhelyezésére szolgáló Brüsszeli krt. 37. (volt Eötvös Gimnázium) épületben befejeződött a karbantartási, felújítási munkák első szakasza. A tárgyévre tervezett bekerülési költség 21.000 e/Ft. amely a tervezési díjat, illetve a fsz. – I. emelet karbantartási munkáit foglalja magába. A fentieken túlmenően valamennyi épületben elvégeztettük a kötelező higiéniai festést (WC csoportok, öltöző-fürdő helyiségek), a szükség szerinti tetőjavításokat, a hőközpontok javítását korszerűsítését (fűtési automatikák felszerelése).

19.	JGYTFK sportsikerek. 2001. szeptember 28-29-én Pécstt megrendezett Pedagógusjelöltek 49. Országos Sporttalálkozóján ebben az évben is az SZTE JGYTK hallgatói szerepeltek a legeredményesebben. 

Éremtáblázat:

	Az intézmény neve	Arany	Ezüst	Bronz	
I.		1. SZTE JGYTFK Szeged	11	5	5	
II.		2. PTE Pécs	8	5	10	
III.		3. Nyíregyháza	5	1	4	
IV.		4. Eger	4	9	3	
V.		5. Szombathely	2	7	6	
VI.		6. ELTE Budapest	1	3	1	

Eredmények:
ATLÉTIKA

A csapat edzői: Kiss Gábor főiskolai docens és Béres Sándor főiskolai adjunktus

100 m női síkfutás: II. helyezés Szaniszló Eszter 13,2; 100 m ffi síkfutás: Szabó László 11,4; Női távolugrás: Bősze Hajnalka 475 cm, Csorba Bianka 466 cm; Férfi távolugrás: Hacker Péter 594 cm; Szabó László 590 cm; Férfi magasugrás: Hacker Péter 175 cm; Női súlylökés: Tallér Beatrix 9,97 m; Férfi súlylökés: Szarvas László 10,35 m; Női gerelyhajítás: Tallér Beatrix 29,45 m; Férfi gerelyhajítás: Erdős Adrián 62,84 m;
Kurucsó Péter 61,64 m; 800 m női síkfutás: Bukó Tünde 2:40,0; 1500 m férfi síkfutás: 13./4x300 m-es női váltófutás: Pósa Edit, Bukó Tünde, Bősze Hajnalka, Szaniszló Eszter 3:05,0; 4x300 m-es férfi váltófutás: Vissy Norbert, Halászevics Péter, Hacker Péter, Szabó Szabó 2:34,4

ÚSZÁS

Edző: Katona Zsolt főiskolai tanársegéd 

50 m női pillangóúszás: I. helyezés: Sárzó Adrienn 32,57; 50 m férfi pillangóúszás: Fekete András 26,97; 50 m női hátúszás: I. helyezés: Nagy Enikő 37,17; 50 m férfi hátúszás I. helyezés: Szentesi Norbert 28,27; 50 m női mellúszás I. helyezés: Sárzó Adrienn 37,10; 50 m férfi mellúszás I. helyezés: Fekete András 32,51; 50 m női gyorsúszás I. helyezés: Nagy Enikő 31,13; 50 m férfi gyorsúszás: I. helyezés Szentesi Szabolcs 25,21; 4x50 m női vegyesúszó váltó I. helyezés: Sárzó Adrienn, Nagy Enikő, Kiss Ágnes, Csamangó Andrea 2:22,40 4x50 m férfi vegyesúszó váltó I. helyezés: Fekete András, Szentesi Szabolcs, Széles János, Kádár Lajos, 54,03; 8x50 m vegyesnemű gyorsváltó I. helyezés: Fekete András, Szentesi Szabolcs, Széles János, Kádár Lajos, Sárzó Adrienn, Nagy Enikő, Kiss Ágnes, Csamangó Andrea Szeged 3:48,87

Torna

Edző: Cziberéné Nohel Gizella főiskolai adjunktus

A női csapatverseny eredményei: Savella Orsolya – Lenhart Emese, Bárány Mariann – Beraczka Krisztina, Bódi Melinda 143,5

Egyéni eredmények

Talaj I. helyezés: Bárány Mariann 18,2; Gerenda I. helyezés: Beraczka Krisztina 18,1; Ugrás:
II. helyezés: Bárány Mariann 18,1

KÉZILABDA 
Edző: Balogh Tamás testnevelő tanár

Férfi: A csoport BDF SZOMBATHELY-SZEGEDI TE  (8:6) 19:16; SZEGEDI TE-PÉCSI TE  (5:7) 16:15

Helyosztó mérkőzések: NYÍREGYHÁZA-SZEGEDI TE (8:10) 13:19 

Végeredmény  III. helyezett: SZEGEDI TE: Borbély Erik, Fazekas Béla, Gábriel László, Jéga Szabó Zoltán, Kőrösi Balázs, Mácsik János, Schiller György, Viczián Gábor, Visy Norbert, Weinecker Norbert, Harangozó Balázs, Raffai András

KOSÁRLABDA 
Edző: Domokos Mihály főiskolai adjunktus

Nők: EKF EGER, SZEGEDI TE 22-46; SZEGEDI TE-PÉCSI TE  63-47, SZEGEDI TE-BDF SZOMBATHELY .54-35
Végeredmény: I. helyezett: SZEGEDI TE: Rockov Viktória, Szabó Judit, Szopkó Eszter, Mustos Adrien, Szűr Szabó Zsuzsanna, Lévai Krisztina, Pataki Katalin, Kovács Adrienn, Czifrák Viktória
Különdíj: Legeredményesebb játékos: Szopkó Eszter SZEGEDI TE.

IV. 
NEMZETKÖZI KAPCSOLATOK

Összeállította: dr. Györke Zoltánné főelőadó

DR. Tóth Szergej tanszékvezető főiskolai tanár 2001. 10. 24-től 10. 28-ig Párizsban volt, ahol a INALCO (Institut National des Langues et Civilisations Orientales) Kelet-európai tanszékén előadásokat tartott a nyelv és a hatalom témaköréből. Kint tartózkodása alatt megbeszéléseket folytatott a La Langue Libérée – Etudes de socio-lexicologie című sorozat szerkesztőjével, miután a Peter Lang (Bern) kiadó legújabb kötetben megjelenik a Racines des abbréviations du russe contemporain (Approche sociolinguistique) című tanulmánya. Utazási költségeit az ERASMUS TS keret biztosította.

DR. HERENDI ISTVÁN főiskolai docens 2001. 10. 17-től 20-ig a Babes-Bolyai Tudományegyetem vendége volt. A G.GIS workshop munkájában vett részt. Előadást tartott “A területfejlesztés geokörnyezeti komponensei változékonyságának elemzése térinformatikai módszerekkel” címmel. A helyi és erdélyi szakemberekkel szakmai kapcsolatot alakított ki, s előkészítette az együttműködést. Utazása költségeit az OTKA keret biztosította.

DR. FORGÁCSNÉ DR. DRAHOTA ERZSÉBET tanszékvezető főiskolai tanár 2001. 10. 17. és 20. között a közvetlen kapcsolatok keretében Nyitrán tartózkodott. Az Univerzita Konstantína Filozofa v Nitre szervezésében megrendezésre került a “Kontaktsprache Deutsch IV” című nemzetközi konferencián tartott előadást “Kodewechsel beim bilingualen Erstspracherwerb – Interferenzerscheinungen als Hinweise auf den Vorgang des Spracherwerbs” címmel. Német és osztrák, valamint török és japán kollégákkal alakított új szakmai kapcsolatokat. Utazása költségeit az SZTE JGYTFK 082. sz. keret biztosította. 

DR. ORMÁNDI JÁNOS főiskolai tanár 2001. 10. 7. és 11. között a Babes-Bolyai Tudományegyetem oktatóival folytatott szakmai megbeszéléseket. Megvitatták a felsőoktatás pedagógiájának aktuális kérdéseit. Előadásokat tartott: “Iskolafejlesztési stratégiák hazánkban”, és “Az iskolai innováció sikerességének feltételei” címmel. Az “Erdélyi protestáns iskolaügy a XVII. században” témakörben kutatómunkát végzett. Egyeztetéseket bonyolított le a közös “Neveléselméleti jegyzet” kiadásában. Utazása önköltséges volt. 

DR. ZAKAR PÉTER főiskolai tanár 2001. 09. 01-től 28-ig Bécsben, a Collegium Hungaricum ösztöndíjasaként végzett levéltári kutatómunkát az Österreichische Staatsarchiv-ban és az Archiv des Apostolischen Feldvikariates-ban. Munkája során feltárta a tábori püpökség 1849-től 1867-ig terjedő időszak ügyiratai magyar vonatkozású anyagait, a vallási tolerancia terjedését a kiegyezés előtt. Nemzetközi konferenciát szervezett az osztrák Tudományos Akadémia Történeti Bizottsága munkatársainak bevonásával. Utazási költségeit MÖB ösztöndíj biztosította.

DR. SZOBOSZLAI ILDIKÓ főiskolai tanár 2001. 10. 18-tól 20-ig Nyitrán, az Universita Konstantína Filozofa v Nitre intézmény által szervezett nemzetközi konferencián vett részt. A “Kontakt Sprache Deutsch IV” című konferencián megtartott előadásának címe: “Partikelkombinationen in deutschen Aufforderungen”. Előadásának anyaga megjelenik a konferenciáról kiadott kötetben. Utazási költségét a 227.sz. tanszéki keret biztosította.

DR. PÁL ÁGNES tanszékvezető főiskolai tanár 2001. 10. 11. és 21. között Korzika szigetén kísérő tanárként fakultatív tanulmányúton vett részt. Tanulmányozta Korzika történelmét, természeti- és gazdasági földrajzát. Diákat készített, az oktatási anyagokat bővítette. Utazása önköltséges volt. 

DR. KOPASZ FILOMÉLA főiskolai adjunktus 2001. 10. 18-tól 20-ig Nyitrán, az Univerzita Konstantína Filkozofa v Nitre intézmény szervezésében megrendezésre került “Kontakt Sprache Deutsch IV” című nemzetközi konferencián vett részt. Elhangzott előadásának címe: “Karl der Große in deutsches Volkssagen”. Utazása költségét a 704. sz. tanszéki keret biztosította.

DR. GYETVAI GYÖRGY tanszékvezető főiskolai tanár 2001. 10. 18. és 20. között a közvetlen kapcsolatok keretében az Univerzita Konstantína Filozófa v Nitre intézmény vendége volt. A partner tanszékkel egyeztette az oktatás modernizációját szolgáló tevékenységet, a kredit rendszer bevezetéséből adódó feladatokat. Előadást tartott “A képzési beválás vizsgálata a matematikai statisztika módszereivel” címmel. A koordinációs képességek vizsgálata témakörben kutatómunkát végzett. Gyakorlati és elméleti foglalkozásokat látogatott. Elérték a terepgyakorlati programok egységesítését. A képesítési követelmények tükrében megkezdték az óra és vizsgatervek egyeztetését. Utazása költségeit az SZTE JGYTFK 082.sz.keret biztosította. 

DR. SZATMÁRI ZOLTÁN főiskolai docens 2001. 10. 18-tól 20-ig a közvetlen kapcsolatok keretében Nyitrán, az Univerzita Konstantína Filozofa v Nitre intézményben tartózkodott. Közreműködött az oktatás modernizációját szolgáló tevékenység, és a kredit rendszer bevezetéséből adódó feladatok meghatározásában. Előadást tartott “Az általános iskolai testnevelő tanárképzés struktúrájának korszerűsítési lehetőségei a hazai és nemzetközi igények tükrében” címmel. Kutatómunkája a koordinációs képességek vizsgálatára irányult. Foglalkozásokat látogatott, sportprogramokon vett részt. Egyeztették a téli terepgyakorlati tábor képzési programját, valamint a képesítési követelmények tükrében megkezdték az óra és vizsgatervek egyeztetését. Utazása költségeit az SZTE JGYTFK 082. sz. keret biztosította. 

BÉRES SÁNDOR főiskolai adjunktus 2001. 10. 18. és 20. között a közvetlen kapcsolatok keretében az Univerzita Konstantína Filozofa v Nitre intézményben vett részt szakmai konzultáción. Az oktatás modernizációját szolgáló tevékenység és a kredit rendszer bevezetését kísérő feladatok megvitatásában részt vett. Előadást tartott “A távolugrás biomechanikája” címmel. Megismerkedett a tanszéki oktató-nevelő munkával, foglalkozásokat látogatott. A természetjáró és turisztika terepgyakorlati tábor képzési programjának egységesítésében közreműködött. Utazása költségeit az SZTE JGYTFK 082. sz. keret biztosította. 

NAGYNÉ DR. SZABÓ KLÁRA tanszékvezető főiskolai docens 2001. 11. 1-től 4-ig a portugáliai Braga-ban, az University of Monho intézményben megtartott Socrates Tematikus Hálózatok nemzetközi projekt munkamegbeszélésén vett részt. A Minőségbiztosítás a nyelvoktatásban Bizottság tagjaként a beszámoló eddig elkészült fejezeteit vitatták meg, s a további tennivalókat egyeztették. A projektmunka szükségességét és eredményességét bizonyítja, hogy az első év alapján Brüsszel további támogatásban részesítette a berlini Freie Universität által koordinált projektet. Utazása költségeit a projekt biztosította. 

DUDITS ANDRÁS főiskolai tanársegéd 2001. 09. 07-től 10.18-ig Brüsszelben, az Európai Parlament által tolmácsok számára szervezett továbbképzésen vett részt. A tanfolyamon szerzett ismereteket PhD dolgozata megírásához kutatásai során hasznosítani tudja. Megismerkedett az Európai Unió intézményrendszerével, valamint az Európai Parlament működésével. A szakmai előadások mellett napi 4-5 órában tolmácsolt az Európai Parlament ülésein a legkülönfélébb témákban. Utazása költségeit a fogadó biztosította.

DR. TARKÓ KLÁRA főiskolai adjunktus 2001. 11. 2-től 8-ig a testvéregyetemi kapcsolatok keretében a finnországi Turkuban, a Turun Yilopisto Faculty of Education vendége volt. Szakmai látogatásának célja: a) A 2002-2003. tanévre Erasmus OMS és TS mobilitás kialakítása. b) A Comenius 2.1. tananyagfejlesztés a tanártovábbképzés számára projekthez közös munka kialakítása a multikulturális nevelés, egészségnevelés, egészségfejlesztés témakörben. c) Előadás tartása “Multiculturalism in Hungary” címmel, mely élénk érdeklődést váltott ki oktatók és hallgatók körében egyaránt. Utazása költségeit a fogadó és az SZTE biztosította. 

BURJÁN MÓNIKA főiskolai adjunktus 2001. 10. 1-től 15-ig Párizsban, az Institut National des Langues et Cultures Orientales intézményben végzett kutatómunkát. Téma: A fordításelméleti gondolkodás története a XIX. századi Franciaországban. Szakmai kapcsolatot alakított ki az Université d’ Artois, Arras oktatóival is. Utazása költségeit MÖB ösztöndíj és az SZTE JGYTFK 082. sz. kerete biztosította. 

SZALAI TÜNDE főiskolai tanársegéd 2001. 10. 18. és 20. között Nyitrán, az Univerzita Konstantína Filozófa v Nitre intézményben a “Kontakt Sprache Deutsch IV” nemzetközi germanista konferencián vett részt. Előadásának címe: “Zu offenen Formen der Förderung fremdsprachlicher Schreibkompetenz” Utazása költségeit a 704. sz. tanszéki keret biztosította. 

DR. SEBE JÁNOSNÉ DR. MADÁCSY PIROSKA tanszékvezető főiskolai tanár 2001. 10. 20-tól 31-ig Amiens-ben, az Université de Picardie Jules Verne vendége volt. Előadást tartott és kutatómunkát végzett “Az esszék és a regény összefüggései Kosztolányi műveiben” témakörben. A magyar-francia értelmiség problémáiról beszélgetéseket folytatott az oktatókkal. A 2002. februárjában megrendezendő Victor Hugo konferencián való részvételhez az előkészületeket lebonyolította. A 2003. évi szegedi közös francia-magyar nemzetközi konferencia terveit egyeztette. Utazása költségeit a Balaton francia-magyar társadalomtudományi program pályázati kerete biztosította. 

DR. LÉNÁRD TIBOR főiskolai adjunktus 2001. 09. 01-től 30-ig Németországban, az Universität Regensburg intézményben végzett kutatómunkát. Szakirodalmat gyűjtött a Gotisches Verbwörterbuch című készülő könyvhöz. Munkájának eredménye két tanulmány megírása is. Megállapodás jött létre egy hosszútávú szakmai együttműködésről, melynek célja közös vezetéssel egy középfelnémet igei valenciaszótár-sorozat megírása a “Bochumi Korpus” alapján. Utazása költségeit DAAD ösztöndíj biztosította.

DR. LÉNÁRD TIBOR főiskolai adjunktus 2001. 10. 19-től 20-ig Nyitrán, az Univerzite Konstantína Filozofa v Nitre által szervezett “Kontakt Sprache Deutsch IV” konferencián vett részt. Előadást tartott “Probleme der Mikrostruktur in einem Gotischen Verbvalenzwörterbuch” címmel. Utazása önköltséges volt. 

MACZELKA NOÉMI tanszékvezető főiskolai docens 2001. 10. 11. és 16. között az ausztriai Pädagogische Akademie der Diözese St.Pölten - Krems - intézményben vendégtanári tevékenységet végzett. Zenei kurzust tartott, zongoraórákat adott a főiskolán. Tanulmányozta az osztrák népzenét. A kórust betanította, balett és néptánc órákat tartott. Népzenei esten, zeneterápiás előadáson vett részt. Előadásában hangzott el: Johansen-Kvllberg: Eversmiling Liberty című oratórium. Utazása költségeit a fogadó és az SZTE JGYTFK 082. sz. kerete biztosította. 

DR. OLÁH JÁNOS főiskolai tanár 2001. november 18-tól 22-ig a közvetlen kapcsolatok keretében az Ungvári Nemzeti Egyetemen tartózkodott. Szakmai tapasztalatcserén vett részt, melynek során megvitatták a felsőoktatás pedagógiai kérdéseit. Kölcsönös publikációkban egyeztek meg. Előadást tartott “Gordon pedagógiájának és a drámapedagógiának hasznosítása a konfliktusok megoldásában” címmel. Kutatómunkát végzett “Differenciált oktatás egyetemi szemináriumokon” témakörben. Iskolákat látogatott Ungváron és Munkácson. Múzeumokat tekintett meg. Beszélgetést folytatott a Hungarológiai Intézet munkatársaival. Utazása költségeit az SZTE JGYTFK 082. sz.kerete biztosította.

DR. DOMBI JÓZSEFNÉ főiskolai tanár 2001. 11. 23-án és 24-én a szlovákiai Ipolyságon megrendezett IV. Bartók Béla Zenei Találkozó zsűrijében vett részt, ahol Magyarországot egyedül képviselhette. Megnyitóként az ipolysági Honti Múzeumban egy igen színvonalas Bartók kiállítás nyílt. Mintegy 12 tárlóban mutatták be Bartók Béla életútját. 23-án este a Csemadok szervezésében az ifjú tehetségek mutatkoztak be egy koncerten az ország több pontjáról. 24-én kezdődött a zenei verseny, amelyet középiskolások számára hirdettek Bartók életútjának és műveinek témaköréből. 10 csapat vett részt, amely azért is nagy jelentőségű, mert Szlovákiában a középiskolában egyáltalán nincsen énektanítás, a tanulók magán
szorgalomból, lelkes pedagógusok irányításával készültek fel. A verseny befejezése után a résztvevők megkoszorúzták Bartók Béla emléktábláját, amely az ipolysági iskola falán található és Bartók Béla ipolysági népdalgyűjtésének emlékére készült. Utazása költségeit a fogadó biztosította. 

DR. ORMÁNDI JÁNOS főiskolai tanár 2001. 11. 18-tól 22-ig az Ungvári Nemzeti Egyetemen tartózkodott a közvetlen kapcsolatok keretében. Egyeztette a tanszéki kutatásokat, publikációkat, a közös TDK-t , előadások, konferenciák szervezésének lehetőségeit. Előadást tartott az összehasonlító pedagógia köréből “Irányvonalak, trendek az európai országok közoktatásügyében” címmel hallgatók részvételével. Kutatómunkát végzett a “Szubszidiaritás és etnocentrizmus” témakörben. Megismerkedett a Munkácsi Tanítóképző Főiskola szakmai munkájával. Utazása költségeit az SZTE JGYTFK 082. sz. kerete biztosította. 

MACZELKA NOÉMI tanszékvezető főiskolai docens 2001. 11. 24-től 26-ig a közvetlen kapcsolatok keretében Nagyváradon, a Partiumi Keresztény Egyetemen tartózkodott. A tanszéki munkával ismerkedett. Tájékoztatást adott a pályázati lehetőségekről. Órákat látogatott, kóruspróbát hallgatott. “Bólyai és Einstein befejezetlen szimfónia” címmel előadást hallgatott Színházlátogatáson a Tábornokok-at látta. Megtekintette az egyetemi hallgatók műsoros estjét. Utazása költségeit az SZTE JGYTFK 082. sz. kerete biztosította.

SZABADYNÉ DR. BÉKÉSI MAGDOLNA főiskolai tanár 2001. 11. 22-től 26-ig a közvetlen kapcsolatok keretében Nagyváradon, a Partiumi Keresztény Egyetemen szakmai kapcsolat kialakításán munkálkodott. Előadást tartott “Magánének oktatása Szegeden” címmel. Levéltári, könyvtári kutatómunkát végzett a nagyváradi énekoktatás története témakörben. Órákat látogatott, előadásokat hallgatott. A két intézmény kreditrendszerét tanulmányozta. A CEEPUS pályázati lehetőségeket felmérte. Utazása költségeit az SZTE JGYTFK 082. sz. kerete biztosította.